**Dennis rodman**|  |
| Asmeniniai duomenys |
| Gimimo data | 1961 m. gegužės 13 d. (62 metai) |
| Gimimo vieta | Trentonas, JAV |
| Ūgis | 2,01 m |
| Svoris | 100 kg |
| Klubas |
| Dabar žaidžia | baigė karjerą |
| **Pozicija** | Lengvasis krašto puolėjasSunkusis krašto puolėjas |
| NBA naujokų birža |
| 1986 m. | 27 šaukimu,Detroito „Pistons" |
| Profesionalūs klubai |
| 1986–19931993–19951995–1998199920002003–20042004–20052005, 2005–200620052006 | Detroito „Pistons"  San Antonijaus „Spurs"  Čikagos „Bulls"  Los Andželo „Lakers"  Dalaso „Mavericks"  Long Beach Jam, (ABA)  Orange County Crush, (ABA)  Tijuana Dragons, (ABA)  Torpan Pojat, Suomija  Brighton Bears, JK |  |
|  |

**Dennis Keith Rodman** (g. 1961 m. gegužės 13 d.) – buvęs NBA krepšininkas iš Trentono.

Karjera
-------

Rodman žaidė tokiose komandose kaip Detroito „Pistons", San Antonijaus „Spurs", Čikagos „Bulls", Los Andželo „Lakers" ir Dalaso „Mavericks". Dennis turėjo dvi pravardes – Dennis grėsmė („Dennis the Menace") ir kirminas („The Worm"). Jos buvo duotos dėl žaidėjo pasiaukojančio žaidimo gynyboje ir kovojant dėl kamuolių. Savo karjerą amerikietis pradėjo lengvojo krašto puolėjo pozicijoje, o vėliau perėjo prie sunkiojo krašto puolėjo.

Rodman 7 kartus pateko į geriausiai besiginančių NBA krepšininkų rinktinę (1989–1993, 1995–1996) bei 5 kartus tapo NBA čempionu (1989–1990, 1996–1998) (su Detroito „Pistons" ir su Čikago „Bulls").

Baigęs NBA karjerą Dennis atsitraukė nuo krepšinio ir dažnai dalyvaudavo įvairiuose pramoginiuose renginiuose, filmuodavosi filmuose.

Po ilgos pertraukos Rodman nusprendė grįžti į krepšinį. 2003 m. jis pasirašė kontraktą su NBDL lygos „Long Beach Jam" ekipa, kitais metais persikėlė į „ABA" lygą. Joje jis žaidė dvejose ekipose – iš pradžių „Orange County Crush", vėliau – „Tijuana Dragons".

2005 m. Rodman du kartus lankėsi Suomijoje – iš pradžių jis ketino dalyvauti žmonų nešimo varžybose, tačiau iš jų pasitraukė dėl sveikatos problemų, o lapkričio mėnesį sužaidė vienerias rungtynes už Suomijos aukščiausios lygos komandą „Torpan Pojat".

Nepavykus sugrįžti į NBA, Dennis 2006 m. sausio 28 d. pasirašė eksperimentinį vienerių rungtynių kontraktą su Didžiosios Britanijos lygos ekipa „Brighton Bears". Šioje komandoje amerikietis sužaidė trejas rungtynes.

2011 m. balandžio 1 d. Detroito komanda pagerbė Rodman vilkėtus 10 numeriu pažymėtus marškinėlius, o rugpjūčio 12 d. Dennis buvo įrašytas į NBA Krepšinio šlovės muziejų.

Bibliografija
-------------

Rodman yra išleidęs keturias knygas apie save:

* Rodman, Dennis (1994). *Rebound: The Dennis Rodman Story.* ISBN 0-517-59294-0.
* Rodman, Dennis (1996). *Bad as I Wanna Be.* ISBN 0-440-22266-4.
* Rodman, Dennis (1997). *Walk on the Wild Side.* ISBN 0-385-31897-9.
* Rodman, Dennis (2005). *I Should Be Dead by Now.* ISBN 1-59670-016-5.

Apdovanojimai
-------------

* 5 kartus NBA čempionas (1989–1990, 1996–1998)
* 2 kartus geriausiai besiginantis NBA žaidėjas (1990–1991)
* 2 kartus visų žvaigždžių rungtynių dalyvis (1990, 1992)
* 2 kartus pateko į geriausią NBA trečiąją rinktinę (1992, 1995)
* 7 kartus pateko į geriausiai besiginančių NBA krepšininkų rinktinę (1989–1993, 1995–1996)
* Jo marškinėliai pažymėti 10 numeriu yra pagerbti Detroito „Pistons" komandos

Nuorodos
--------

* Oficiali svetainė Archyvuota kopija 2010-08-05 iš Wayback Machine projekto.

|  |  |
| --- | --- |
|  | **Vikiteka: Dennis Rodman** – vaizdinė ir garsinė medžiaga  |

Šaltiniai
---------

1. ↑  Naismith Memorial Basketball Hall of Fame Announces 2011 Enshrinement Ceremony Presenters Archyvuota kopija 2011-09-16 iš Wayback Machine projekto.